Părintele Ciprian Negreanu: “Durerea Sfântului mare mucenic Mina este că 
omul nu dă lui Dumnezeu ce 1 se cuvine lui Dumnezeu” 
(11 noiembrie) 


Materiale despre Sfântul mare mucenic Mina, Egipt: 
https://independent.academia.edu/emystea/Sf-mare-muc-Mina- 


https://archive.org/details/(Gsteaem =mare+mucenic+Mina 


In această zi, a Sfântului mare mucenic Mina, a cărui Sfântă Evanghelie aţi auzit-o 
prima, adică a mucenicului, a celor care dau mărturie lui Dumnezeu, a celora care 
mărturisesc neruşinându-se de lume. El nu s-a ruşinat de oştirile întregi, din rândul 


cărora a făcut parte, nu s-a ruşinat de faţa generalilor, împăraţilor, acelui amfiteatru 
plin de oameni care slujeau zeii şi el care nu s-a ruşinat să meargă în faţa lor şi să 
le spună că greşesc, că nu acestora trebuie să li se închine. Nu s-a ruşinat că a fost 
dezbrăcat, lovit, bătut, rănit în faţa lor, batjocorit. 


Dar şi de alt lucru aş vrea să atrag atenţia din viaţa Sfântului mare mucenic Mina. 
Noi îl cunoaştem pe Sfântul mare mucenic Mina ca un găsitor al lucrurilor 
pierdute, ca un judecător al nedreptăţilor care ni se întâmplă şi nimeni nu poate să 
zică, nu am auzit om care să zică cu adevărat că totul e numai o vorbă în vânt, 
faptul că el chiar ajută şi că chiar sare în ajutorul omului. Cu grăbire vine şi cine cu 
osârdie s-a rugat lui vreodată, nu se poate să nu fi simţit lucrarea lui şi sunt ale 
căror nenumărate lucruri pierdute, furate cine ştie în ce condiţii şi care în mod 
obişnuit, în mod normal, nicicând nu se mai puteau întoarce la tine, dar prin 
puterea şi prin rugăciunea lui, s-au întors multora. 


Dar mai mult decât atât aş zice, aş atrage atenţia asupra unor lucrări din viaţa lui 
care arată că de fapt acest talant al lui, de a face dreptate - de un lucru dacă este 
al tău, al tău să fie şi dacă ţi s-a luat, să ţi se aducă înapoi - această durere a lui 
pentru nedreptăţile şi pentru toate batjocoririle pe care le fac oamenii - răutăţile 
unii cu alţii şi faptul că sunt lupi unii cu alţii - această durere a lui pentru Starea 
aceasta a omului de fapt porneşte de altundeva. Nu este numai aşa, o durere a lui 
pentru ce se întâmplă în lume şi că ar vrea să fie altă lume. 


Și aş avea un exemplu şi în lucrarea aceluia - Eutropie îmi pare că se chema - care 
a promis să dea lui Dumnezeu un vas de argint şi şi-a făcut şi el un vas de argint şi 
pe corabie fiind şi venind să aducă darul său în Biserica lui Dumnezeu, a văzut că 
vasul de argint care era închinat într-un fel Sfântului Mina.. dar până la urmă lui 
Dumnezeu, că Sfântul Mina nu pentru ale sale se lupta şi nu pe ale sale le cinsteşte, 
ci pe Dumnezeu, prin viaţa sa. Dacă viaţa sa şi-a pus-o pentru Dumnezeu, dacă 
orgoliul său, dacă părerea de sine, dacă toate le-a pus pentru Dumnezeu şi ale sale 
le-a socotit gunoi şi până şi trupul său l-a socotit gunoi de dragul lui Dumnezeu, cu 
atât mai mult acel vas de argint, nu pentru sine se ostenea el, că nu are nevoie 
sfântul de vase de argint, nici să se laude. Dacă atunci nu a avut nevoie să se laude, 
nici acum nu are nevoie. Ci osteneala lui era pentru Dumnezeu. Și dacă acel om 
hotărâse ca vasul - acela, primul pe care îl făcuse - să fie dat lui Dumnezeu, iar al 
doilea care i s-a făcut să îl aibă pentru sine şi văzând el că vasul pentru Dumnezeu 
era mai frumos decât vasul pentru sine, a hotărât el pe corabie să se folosească, să 
ia €l vasul cel bun şi vasul cel mai rău să îl dea Bisericii, chiar dacă ele erau 
asemănătoare ca tiparul după care erau făcute. Şi de aici... ştiţi întâmplarea, când 
unul dintre slujbaşii săi, aducându-i în vasul acela care era închinat lui Dumnezeu, 


aducându-i ceva - vin sau ceva să bea - acela a fost luat de mare, a fost ridicat şi 
aruncat peste bord. Şi a coborât în mare cu vasul acela în mâini şi l-au găsit mai 
apoi pe mal umblând cu vasul acela ca şi când nu s-ar fi întâmplat nimic. Deci îl 
purtase Dumnezeu prin mijlocul mării şi-l adusese acolo la malul mării pe acel 
slujbaş şi s-a cutremurat bogatul şi a zis: «Da, acestea s-au întâmplat toate pentru 
că acest vas este al lui Dumnezeu şi al Sfântului Mina, nu este al meu.» Ca şi cum 
am auzi cuvântul: «Să dăm ce este al lui Dumnezeu, lui Dumnezeu, iar Cezarului, 
ce e al Cezarului» (după putere şi nevoile noastre, ce este al nostru). 


Și cumva din întâmplarea asta parcă vedem sorgintea, vedem izvorul de unde a 
plecat această dorință de dreptate sau de unde cumva izvorăşte această durere 
pentru cei năpăstuiţi, pentru cei cărora li s-a luat ce li se cuvenea - li s-a luat munca 
lor, li s-a luat osteneala lor, li s-a luat puţinul lor la care nădăjduiau şi pe care îl 
aveau ca ajutor. 


Și de ce cu grăbire sare în ajutor: pentru că, de fapt, Sfântul mare mucenic Mina 
sare în ajutorul sufletului omenesc în primul rând şi înainte de toate atunci când 
sufletul omenesc nu dă lui Dumnezeu ce 1 se cuvine, ci dă lumii, dă sieşi, dă 
celorlalți, dă oricui, ceea ce s-ar cuveni lui Dumnezeu - primul loc. 


Cred că mai mare durere decât aceasta nu este a Sfântului mare mucenic Mina. Nu 
este durerea în primul rând a lipsurilor noastre (ceea ce nu îl lasă indiferent, cu 
siguranţă este şi această durere) dar mult mai mare este durerea că omul nu dă lui 
Dumnezeu ce 1 se cuvine lui Dumnezeu. 


Cred că dacă ne-am obişnuit să îl rugăm şi să îl chemăm pe Sfântul mare 
mucenic Mina la toate acestea (că ţi-a lipsit un curs - roagă-te că-l vei găsi, ţi-a 
căzut inelul de pe deget - roagă-te că-l vei dobândi de la Sfântul Mina, ţi-ai pierdut 
actele - roagă-te că le vei dobândi), cred că putem să îl chemăm în rugăciuni 
atunci când simţim că rugăciunea care este închinată lui Dumnezeu, de fapt este 
tot dată lumii din (mâinile) şi învârtoşarea noastră şi împietrirea inimii noastre 
şi nu o dăm lui Dumnezeu cum se cuvine; ca în ziua pe care am trăit-o şi în care 
Dumnezeu ne-a hrănit şi ne-a ţinut pe mâinile sale, nu Îi mulțumim pentru că 
ne-a (hrănit) şi pentru binefacerile sale, ci ne mulțumim nouă şi ne aducem 
nouă osanale seară de seară prin mândria şi părerea de sine pe care ne-o 
constatăm (când ne privim în oglindă sau prin nevoinţa duhovnicească) .. şi 
multe, multe alte nedreptăţi. Şi acestea sunt mai mari nedreptăţi decât celelalte. 


Hoţii şi şmecherii care ne fură sunt mici copii faţă de noi în cele duhovniceşti. Noi 
în cele duhovniceşti suntem hoţi şi tâlhari şi furi ... acolo ne furăm sufletul. Acolo 


sufletul nostru este însetat. Că noi zicem: «lată, acum mi-a luat tot şi sunt flămând! 
lată, mi-a luat puţinul pe care îl aveam şi acum sunt însetat». Dar cu grăbire ne 
aduce Dumnezeu altul şi dacă nu, ne aduce Sfântul mare mucenic Mina înapoi ceea 
ce am pierdut. Însetaţi şi flămânzi şi goi şi pustii şi afară şi în frig şi bolnavi, şi nu 
ne lasă mult timp şi cu grăbire ne ridică. Dar sufletul rămâne neîncetat în această 
boală, sufletul rămâne neîncetat în această închisoare, sufletul rămâne neîncetat 
flămând, sufletul rămâne neîncetat însetat, iar râvna şi durerea Sfântului Mina nu 
cred că se poate spune în cuvinte pentru durerea aceasta a omului că nu i se 
dă[ruieşte] şi nu dă[ruieşte] lui Dumnezeu - şi sieşi până la urmă, că pe sine se 
întăreşte dând lui Dumnezeu, că nu-l trebuie lui Dumnezeu până la urmă. Că pe 
Dumnezeu slăvindu-L, sufletul tău îl cinsteşti, că pe Dumnezeu înălțându-L, pe 
tine te aşezi pe piatra cea tare. 


Și cred că aceasta este mai mare, mai mare lucru şi rânduiala pe care le face 
Sfântul mare mucenic Mina. Și când vedeţi că ne furăm pălăria şi căciula fiecăruia 
(noi înşine ne furăm şi nu ne facem rânduiala cum trebuie şi la Liturghie suntem cu 
gândul în alte părţi şi la slujbe, la rugăciune, facem altceva sau nici măcar nu dăm 
rugăciunea ce 1 se cuvine lui Dumnezeu, nici măcar puţinul acela pe care trebuie să 
îl dăm), când vedem toate acestea, săriți cu grăbire şi cereţi ajutorul Sfântului 
Mina! Cum aţi văzut că vine cu grăbire Sfântul Mina în ajutor la tot felul de lucruri 


pierdute, să nu credeţi cumva că nu o să vină acum, când îi cereţi pentru altceva, 
pentru lucrurile acestea şi mai bune pentru suflet. Incercaţi! 


Dumnezeu să ne ajute şi să ne întărească! 


(Predică la praznicul Sfântului mare mucenic Mina (2009) a părintelui Ciprian 
Negreanu din Cluj ) 


Canon de rugăciune către Sfântul mare mucenic Mina 


Troparul Sfântului mare mucenic Mina, al Sfinţilor mucenici Victor şi Vichentie 
şi al Sfintei muceniţe Ştefanida, glasul al 4-lea: Mucenicii Tăi, Doamne, întru 
nevoinţele lor, cununile nestricăciunii au dobândit de la Tine, Dumnezeul nostru. 
Că având tăria Ta, pe chinuitori au învins; zdrobit-au şi ale demonilor nepu- 
tincioase îndrăzniri. Pentru rugăciunile lor, mântuieşte sufletele noastre, Hristoase 
Dumnezeule. 


Troparul Sfântului mare mucenic Mina, glasul al 4-lea: Ca pe cel ce eşti împreună 
vorbitor cu cei fără de trup şi cu purtătorii de nevoinţă împreună petrecător, 
adunându-ne cu credinţă, te lăudăm pe tine, Sfinte mare mucenice Mina, cerând 
pace lumii şi sufletelor noastre mare milă. 


Cântarea 1 


Irmos: Deschide-voi gura mea şi se va umplea de Duhul şi cuvânt răspunde-voi 
Impărătesei Maici şi mă voi arăta luminat prăznuind şi voi cânta minunile ei, 
bucurându-mă. 


Stih: Sfinte mare mucenice Mina, roagă-te lui Dumnezeu pentru noi. 


Celui ce cinstesc pomenirea ta şi puternicele tale lupte, roagă-te să mi se trimită de 
sus strălucire de lumină dătătoare, ca să alunge norul necunoştinţei mele. 


Stih: Sfinte mare mucenice Mina, roagă-te lui Dumnezeu pentru noi. 


Dorind a vedea nemurirea ce va să fie, ai voit a muri osândit, mucenice, râvnind 
patimilor Celui ce cu moartea a surpat moartea, Sfinte Mina, fericite. 


Stih: Sfinte mare mucenice Mina, roagă-te lui Dumnezeu pentru noi. 
Nesuferind, pururea pomenite, a vedea cum era ocărât Dumnezeu, te-ai îndepărtat 
petrecând în munţi, gătindu-te pe tine spre luptă şi spre războire, pe care le-ai 
săvârşit cu gând întărit. 

Stih: Preasfântă Născătoare de Dumnezeu, miluieşte-ne pe noi. 

Ca o masă însuflețită ai încăput întru tine Pâinea vieţii noastre, ca un rug nu te-ai 
ars, purtând Focul şi ca o vie neadăpată odrăsleşti Strugurele cel nelucrat, Ceea ce 
eşti cu totul fără prihană. 

Cântarea a 3-a 

Irmos: Nu întru înţelepciune, în putere şi în bogăţie ne lăudăm; ci întru Tine, Înţe- 
lepciunea Tatălui cea ipostatică, Hristoase. Că nu este sfânt afară de Tine, lubito- 


rule de oameni. 


Stih: Sfinte mare mucenice Mina, roagă-te lui Dumnezeu pentru noi. 


Întărâtându-se tiranul de cuvintele tale cele prea înțelepte, te chinuia pe tine fără de 
milă cu vine de bou crude, socotind că te va pleca cu acelea, Sfinte Mina, fericite. 


Stih: Sfinte mare mucenice Mina, roagă-te lui Dumnezeu pentru noi. 


Uitându-te cu ochii gândului către Domnul, ai suferit greutăţile cele apăsătoare ale 
chinurilor trupului, cu vitejia gândului, Sfinte Mina, prea minunate. 


Stih: Sfinte mare mucenice Mina, roagă-te lui Dumnezeu pentru noi. 


Neînspăimântându-te de durerea cea mare a chinurilor, având râvnă dumnezeiască, 
ai mers către lupte, strigând: necăutându-mă nimeni, am venit mânat de mine 
însumi. 


Stih: Preasfântă Născătoare de Dumnezeu, miluieşte-ne pe noi. 

Din porţile iadului m-a scos Cel ce S-a Intrupat din tine, primind moarte de 
bunăvoie pentru mine cel omorât de mâncarea cea rea a lemnului, Ceea ce eşti cu 
totul fără de prihană. 

Cântarea a 4-a 

Irmos: Cel ce şade în slavă pe scaunul dumnezeirii, pe nor uşor a venit lisus, Cel 
mai presus de Dumnezeire, prin palmă curată şi a mântuit pe cei ce strigă: Slavă, 
Hristoase, puterii 'Tale! 

Stih: Sfinte mare mucenice Mina, roagă-te lui Dumnezeu pentru noi. 

Cu stropirea sângiurilor tale ai stins jăratecul mulțimii de zei, tabăra demonilor s-a 
cufundat, iar Biserica lui Dumnezeu s-a adăpat, mucenice prea fericite Mina, lău- 
dându-te pe tine. 

Stih: Sfinte mare mucenice Mina, roagă-te lui Dumnezeu pentru noi. 

Cu spânzurarea pe lemn închipuieşti patima Crucii, care a omorât pe şarpele cel 
amar, mucenice; iar răbdarea jupuirilor ţi-a pricinuit ţie desfătările cele din cer, 
prea viteazule. 

Stih: Sfinte mare mucenice Mina, roagă-te lui Dumnezeu pentru noi. 

Luat-ai ispită de dureri peste fire, luptătorule, căci cu dragostea cea dumnezeiască 
biruindu-ţi firea ta, nu-ţi făceai uitare, Sfinte Mina, îndemnându-te a sârgui către 


chinuri, bucurându-te. 


Stih: Preasfântă Născătoare de Dumnezeu, miluieşte-ne pe noi. 


Născut-ai pe Dumnezeu, care S-a Intrupat în chip de negrăit, zidindu-Şi casă din 
sângiurile tale; pe Cel ce este cunoscut în două firi şi în două voințe, după cuviință 
dumnezeiască, Ceea ce eşti neispitită de nuntă. 


Cântarea a 5-a 

Irmos: Necredincioşii nu vor vedea slava Ta, Hristoase, dar noi de noapte mâne- 
când, Te lăudăm pe Tine, Unule Născut, strălucirea slavei dumnezeirii Tatălui, 
Iubitorule de oameni. 

Stih: Sfinte mare mucenice Mina, roagă-te lui Dumnezeu pentru noi. 

Strălucit-ai cu razele cele luminoase ale muceniciei, întunecând necredinţa cea în- 
tunecată, prea înțelepte şi ai luminat mulţimea credincioşilor, pătimitorule muce- 
nice Mina, prea lăudate. 


Stih: Sfinte mare mucenice Mina, roagă-te lui Dumnezeu pentru noi. 


Pierit-a toată gândirea vrăjmaşilor cu răbdarea ta cea tare; că nici foamea, mărite, 
nici biciuirea, nici arsura, nici răul spinilor n-au slăbit osârdia ta. 


Stih: Preasfântă Născătoare de Dumnezeu, miluieşte-ne pe noi. 

Născându-Se mai presus de fire din tine, Mântuitorul mă înnoieşte pe mine cel 
stricat, izbăvindu-mă din blestemul cel de demult, Maică a lui Dumnezeu prea cu- 
rată; pe Acela roagă-L ca să ne mântuim noi. 

Cântarea a 6-a 

Irmos: Strigat-a, mai înainte, închipuind îngroparea Ta cea de trei zile, proorocul 
Iona în chit rugându-se: din stricăciune mă scapă pe mine, lisuse, Impărate al Pute- 
rilor. 

Stih: Sfinte mare mucenice Mina, roagă-te lui Dumnezeu pentru noi. 

Fără de dureri ai rămas când ai fost ars în foc şi când ţi s-au frecat coastele cu 
târsâni de păr; că fiind împreună cu tine harul cel dumnezeiesc, te întărea pe tine, 


Sfinte Mina. 


Stih: Sfinte mare mucenice Mina, roagă-te lui Dumnezeu pentru noi. 


Ai stat înaintea divanurilor tiranilor când ai fost judecat, dar vădind înşelăciunea 
lor, Sfinte Mina, pururea pomenite, pe tine te-ai dat a fi stâlp de dreaptă credinţă 
credincioşilor. 


Stih: Sfinte mare mucenice Mina, roagă-te lui Dumnezeu pentru noi. 


Cu sudorile pătimirilor tale, ai uscat înşelăciunea idolilor şi pe tine te-ai făcut locaş 
cinstitei Treimi, luptătorule, vrednicule de minune, mare mucenice Mina. 


Stih: Preasfântă Născătoare de Dumnezeu, miluieşte-ne pe noi. 


Vindecă patimile cele nevindecate ale sufletului meu, Preacurată, cu doctoria bună- 
tăţii tale, ceea ce ai născut celor ce sunt în lume pe Bunul Mântuitor Hristos. 


Condac, glasul al 4-lea: Arătatu-Te-ai astăzi lumii şi Lumina Ta, Doamne s-a în- 
semnat peste noi care cu cunoştinţă Te lăudăm, venit-ai şi Te-ai arătat, Lumina cea 
neapropiată. 


Din oastea cea vremelnică te-a răpit şi părtaş celei nestricăcioase te-a arătat pe tine, 
purtătorule de chinuri, Sfinte mare mucenice Mina, Hristos Dumnezeul nostru, Cel 


ce este pentru toţi mucenicii cunună nestricăcioasă. 


Cântarea a 7-a 


Irmos: Cel ce ai mântuit în foc pe tinerii lui Avraam şi ai ucis pe haldei, care fără 
dreptate vânau pe cei drepţi, Prea lăudate Doamne, binecuvântat eşti Dumnezeul 
părinților noştri. 


Stih: Sfinte mare mucenice Mina, roagă-te lui Dumnezeu pentru noi. 

Cu rănile împreună ai lepădat hainele cele de piele ale păcatului şi te-ai îmbrăcat cu 
podoaba care nu mai primeşte învechire, fericite, pe care a ţesut-o harul cel ce s-a 
arătat. 

Stih: Sfinte mare mucenice Mina, roagă-te lui Dumnezeu pentru noi. 

Cu aprinderea luptelor tale celor tari şi cinstite, s-a făcut cenuşă necredinţa cea spi- 
noasă şi vicleană şi cu curgerile sângiurilor tale, se stinge văpaia necunoştinţei 


celei înălțate, prea fericite. 


Stih: Sfinte mare mucenice Mina, roagă-te lui Dumnezeu pentru noi. 


Având daruri îndestulătoare, izvorăşti şi faceri de minuni pentru cei ce săvârşesc 
cinstitul tău praznic, Sfinte Mina, vrednicule de minune şi dimpreună lucrezi cu 
toţi cei care cântă: Dumnezeul părinților noştri, bine eşti cuvântat. 


Stih: Preasfântă Născătoare de Dumnezeu, miluieşte-ne pe noi. 


Binecuvântat este Rodul cel binecuvântat al pântecelui tău, pe care bine-L cuvân- 
tează toate Puterile cereşti şi adunările pământenilor; Cel care ne-a mântuit pe noi 
din blestemul cel de demult, Binecuvântată. 


Cântarea a 8-a 


Irmos: Pe tinerii cei bine credincioşi în cuptor, naşterea Născătoarei de Dumnezeu 
i-a mântuit; atunci fiind închipuită, iar acum săvârşită, pe toată lumea ridică să-ţi 
cânte ţie: pe Domnul lucrurile lăudaţi-L şi-L prea înălţaţi întru toţi vecii. 


Stih: Sfinte mare mucenice Mina, roagă-te lui Dumnezeu pentru noi. 


Arătatu-te-ai ca o pâine cocându-te în mijlocul focului celui aprins, ca o jertfă fără 
prihană, ca o junghiere deplin arzându-te, ca o jertfire însuflețită şi dând bună mi- 
reasmă dumnezeiască pe care Dumnezeu a mirosit-o, Sfinte Mina, slugă a lui 
Dumnezeu. 


Stih: Sfinte mare mucenice Mina, roagă-te lui Dumnezeu pentru noi. 

Târât fiind, mucenice şi cu spini ghimpoşi împuns, ai sfărâmat boldurile vrăjma- 
şului şi cu sabia fiind tăiat ca într-o uimire, cu armele credinţei ai tăiat capetele 
celor fărădelege, cântând: Binecuvântaţi pe Hristos în veci. 

Stih: Sfinte mare mucenice Mina, roagă-te lui Dumnezeu pentru noi. 

Dezlegat fiind de trup cu tăierea săbiei, mai desăvârşit te-ai legat, mucenice, cu 
dragostea Stăpânului tău şi îndumnezeindu-te acum, îl vezi față către faţă, muceni- 
ce Mina şi Lui li cânți: pe Domnul lăudaţi-L făpturile şi-L prea înălţaţi întru toți 
VECI. 


Stih: Preasfântă Născătoare de Dumnezeu, miluieşte-ne pe noi. 


În pântecele tău sălăşluieşte, mai presus de cuvânt, Cel ce cu cuvântul a zidit toată 
lumea şi se vede Prunc, născându-Se din tine, Preacurată, Cel născut din Tatăl mai 


înainte de veci; pe care toată lumea-L binecuvântează şi-L prea măreşte întru toți 
vecii, Născătoare de Dumnezeu. 


Cântarea a 9-a 


Irmos: Eva, prin boala neascultării, blestem înăuntru a adus; iar tu, Fecioară de 
Dumnezeu Născătoare, prin Odrasla purtării în pântece, ai înflorit lumii binecu- 
vântare. Pentru aceasta toţi te mărim. 


Stih: Sfinte mare mucenice Mina, roagă-te lui Dumnezeu pentru noi. 


Pământul a acoperit acum trupul tău cel tare, care s-a luptat, fericite. ar cerul îți 
poartă duhul, veselindu-se cu duhurile mucenicilor şi luminându-se cu mărire lu- 
minată. Pentru aceasta cu toţii te fericim pe tine, Sfinte mare mucenice Mina. 


Stih: Sfinte mare mucenice Mina, roagă-te lui Dumnezeu pentru noi. 


Impreună cu îngerii locuieşti întru lumină, că ai iubit vieţuirea întocmai cu îngerii, 
Sfinte Mina şi cu gând curăţit vezi veselia Domnului luminându-te din destul cu 
revărsările de lumină cele de acolo, vrednicule de laudă. 


Stih: Sfinte mare mucenice Mina, roagă-te lui Dumnezeu pentru noi. 


Văzând pe Hristos, de care L-ai dorit, prea lăudate, te îndumnezeieşti şi ajungând 
la dorirea cea mai înaltă, ai încetat de a mai dori, mucenice Mina. Adu-ţi dar amin- 
te de noi, cei ce săvârşim cu dragoste pomenirea ta cea prea sfântă. 


Stih: Preasfântă Născătoare de Dumnezeu, miluieşte-ne pe noi. 


Născut-ai nouă, Maică Fecioară, pe Dumnezeu Cuvântul cu Trup după ipostasul 
nostru; pentru aceea te propovăduim cu inima şi cu limba cu adevărat Născătoare 
de Dumnezeu şi grăim către tine glasul Arhanghelului Gavriil, strigând: Bucură-te, 
Stăpâna tuturor. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Egiptul care mai înainte era biruit de cumplitul întuneric al necunoştinţei de 
Dumnezeu, înţelepţite mucenice Mina, pe tine te-a răsărit luminător a toată lumea, 
care goneşti cu tot dinadinsul noaptea necredinţei, fericite, cu razele dumneze- 
ieştilor tale pătimiri. Pentru aceea luminat prăznuind ziua ta cea purtătoare de 
lumină şi cinstită, cu osârdie strigăm ţie, podoaba pătimitorilor: roagă-te lui Hristos 
Dumnezeu, să dăruiască iertare de greşeli celor ce cu credinţă prăznuiesc sfântă po- 
menirea ta. 


Sedelna Preasfintei Născătoare de Dumnezeu, glasul al 3-lea. Podobie: Pentru 
mărturisirea... 


Făcutu-te-ai cort dumnezeiesc al Cuvântului, ceea ce eşti una prea curată Fecioară 
Maică, întrecând cu curăţia pe îngeri; curăţeşte-mă cu apele cele dumnezeieşti ale 
rugăciunilor tale pe mine cel ce sunt ţărână, care m-am întinat cu păcate trupeşti 
mai mult decât toţi, dându-mi Curată, mare milă. 


Sedelna Sfintei Cruci şi a Preasfintei Născătoare de Dumnezeu, glasul al 3-lea. Po- 
dobie: Pentru mărturisirea... 


Mieluşeaua Cuvântului cea nespurcată, Maica cea neîntinată, văzând spânzurat pe 


Cruce pe Cel ce a odrăslit dintr-însa fără de durere, tânguindu-se striga ca o Maică: 
vai mie, Fiul meu! Cum pătimeşti vrând să izbăveşti din patimile necinstei pe om? 


